Карабагыш

Кара багыш — Оң канаттагы, Адигине уруулук тобунун курамындагы теги байыркы уруу. Кара багыш өз алдынча уруу катары Сейф ад-Дин Аксыкендинин «Мажму ат-Таварихинде» (16-к.) эскерилет. Адигине, Муңгуш, Тагай баатыр менен бирге Отуз уулдун балдары катары чагылдырылат. Уруу аталышы кыргыздардын эзелки тотемисттик ишенимдерине байланыштуу келип чыккан. Бул уруунун өкүлдөрү Кара-кулжа, Өзгөн, Сузак; Өзбекстандын: Ханабад райондорунун аймактарын байырлашат. 

 Уруктар 
Негизги уруктары: Мырзакул, Кутуке,Чаабасар, Абдырахман, Алымбек, Ажыбай, Бошотай, Шайбек, Мамын, Калматай, Жаныбек, Баштык, Саты жана башкалар.

 Колдонулган адабияттар 
О.Каратаев, С.Эралиев. Кыргыз этнографиясы боюнча сөздүк. Бишкек. "Бийиктик" - 2005-ж. ISBN 9967-13-159-4

Категория:Этнография